A SVVB Batavia csapatának a labdarúgója volt. Részt vett az 1934-es távol-keleti játékokon és a torna három mérkőzéséből kettőn szerepelt. 1938. májusában a franciaországi világbajnokságra utazó keret tagja volt. A keret először Hollandiában töltött hosszabb időt és két előkészületi mérkőzésen szerepelt holland klubcsapatok ellen (HBS Deen Haag, HFC Harleem). 1938. június 5-én Reims-ben pályára lépett a magyar válogatott ellen világbajnokság nyolcaddöntőjében, ahol 6–0-s vereséget szenvedett a csapatával és búcsúzott a további küzdelemtől. Június 26-án Amszterdamban a holland válogatott ellen léptek pályára barátságos mérkőzésen és 9–2-es vereséget szenvedtek. Frans Meeng összesen négy alkalommal szerepelt a holland-indiai válogatottban.